CELEX: 52008PC0701
Language: mt
Date: 2008-11-06
Title: Proposta għal regolament tal-Kunsill (KE) nru …/.. li jimponi anti-dumping definittiv u jiġbor b'mod definittiv id-dazji provviżorji imposti fuq l-importazzjonijiet ta' aċidu ċitriku li joriġina mir-Repubblika tal-Poplu taċ-Ċina

MT

MT        MT
 ---pagebreak---                       KUMMISSJONI TAL-KOMUNITAJIET EWROPEJ

                                                       Brussel 6.11.2008
                                                       KUMM(2008) 701 finali

                                          Proposta għal

                        REGOLAMENT TAL-KUNSILL (KE) Nru …/..

     li jimponi anti-dumping definittiv u jiġbor b'mod definittiv id-dazji provviżorji imposti
      fuq l-importazzjonijiet ta' aċidu ċitriku li joriġina mir-Repubblika tal-Poplu taċ-Ċina

                                  (preżentata mill-Kummissjoni)

MT                                                                                               MT
 ---pagebreak---                              MEMORANDUM TA’ SPJEGAZZJONI

     1.     KUNTEST TAL-PROPOSTA

           • Ir-raġunijiet għall-proposta u l-għanijiet tagħha
     110

           Din il-proposta tikkonċerna l-applikazzjoni tar-Regolament tal-Kunsill (KE)
           Nru 384/96 tat-22 ta' Diċembru 1995 dwar il-ħarsien kontra l-importazzjonijiet li huma
           l-oġġett ta’ dumping minn pajjiżi mhux membri tal-Komunità Ewropea, kif emendata
           l-aħħar mir-Regolament tal-Kunsill (KE) Nru 2117/2005 tat-23 ta' Diċembru 2005 ('ir-
           Regolament bażiku') fil-proċediment li jikkonċerna l-importazzjonijiet ta' aċidu ċitriku
           li joriġinaw mir-Repubblika tal-Poplu taċ-Ċina.

           • Kuntest ġenerali
     120

           Din il-proposta hi magħmula fil-kuntest tal-implimentazzjoni tar-Regolament bażiku u
           hija r-riżultat ta’ investigazzjoni li twettqet skont ir-rekwiżiti sostantivi u proċedurali
           stabbiliti fir-Regolament bażiku.

           • Id-dispożizzjonijiet eżistenti fil-qasam tal-proposta
     139

           Ma hemm l-ebda dispożizzjoni eżistenti fil-qasam tal-proposta.

           • Il-konsistenza ma’ politiki u għanijiet oħra tal-Unjoni
     141

           Mhux applikabbli.

     2.     KONSULTAZZJONI MAL-PARTIJIET INTERESSATI U L-ISTIMA TAL-
            IMPATT

           • Il-konsultazzjoni ma' partijiet interessati
     219
           Il-partijiet interessati milquta mill-proċediment diġà kellhom il-possibbiltà li
           jiddefendu l-interessi tagħhom matul l-investigazzjoni, skont id-dispożizzjonijiet tar-
           Regolament bażiku.

           • Il-ġbir u l-użu ta’ għarfien espert
     229
           Ma kien hemm ebda ħtieġa għal għarfien espert estern.

           • L-istima tal-impatt
     230

           Din il-proposta hi r-riżultat tal-implimentazzjoni tar-Regolament bażiku.

           Ir-Regolament bażiku ma jipprevedix stima ġenerali tal-impatt imma l-ħtieġa li l-
           miżuri ma għandhomx ikunu kontra l-"interess Komunitarju" ifisser li l-istima tal-
           impatt usa' tal-miżuri hija parti integrali tal-investigazzjoni.

     3.     ELEMENTI LEGALI TAL-PROPOSTA

           • Is-sommarju tal-azzjoni proposta
     305

MT                                                 2                                                     MT
 ---pagebreak---            Fl-4 ta’ Settembru 2007, il-Kummissjoni ħabbret permezz ta’ avviż (‘avviż ta' bidu’),
           ippubblikat fil-Ġurnal Uffiċjali tal-Unjoni Ewropea, il-bidu ta' proċediment anti-
           dumping fir-rigward ta’ importazzjonijiet fil-Komunità ta’ aċidu ċitriku li joriġina mir-
           Repubblika tal-Poplu taċ-Ċina.

           Il-proċediment anti-dumping inbeda wara ilment li tressaq fit-23 ta' Lulju 2007 mill-
           Kunsill Ewropew tal-Industrija Kimika (CEFIC) f’isem produttur Komunitarju li
           jirrappreżenta proporzjon kbir tal-produzzjoni Komunitarja ta’ aċidu ċitriku li fih
           evidenza ta' dumping u ta' ħsara materjali li tirriżulta minnu.

           Fit-3 ta' Ġunju 2008, il-Kummissjoni imponiet, permezz tar-Regolament (KE)
           Nru 488/2008, dazju anti-dumping provviżorju fuq l-importazzjonijiet fil-Komunità ta’
           aċidu ċitriku li joriġina mir-Repubblika tal-Poplu taċ-Ċina.

           Il-proposta tal-Kummissjoni mehmuża għal Regolament tal-Kunsill fiha l-
           konklużjonijiet definittivi rigward dumping, ħsara, kawżalità u interess Komunitarju.

           L-Istati Membri ġew ikkonsultati waqt il-Kumitat tal-Anti-Dumping tal-
           14 ta’ Ottubru 2008. 12-il Stat Membru kienu favur l-azzjoni proposta, ħamsa opponew
           u għaxra astjenew.

           Huwa propost li l-Kunsill jadotta l-proposta għal Regolament mehmuża li għandha tiġi
           ppubblikata fil-Ġurnal Uffiċjali tal-Unjoni Ewropea sa mhux aktar tard mit-
           3 ta' Diċembru 2008.

           • Il-bażi ġuridika
     310

           Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien
           kontra l-importazzjonijiet li huma l-oġġett ta’ dumping minn pajjiżi mhux membri tal-
           Komunità Ewropea, kif emendat l-aħħar mir-Regolament tal-Kunsill (KE)
           Nru 2117/2005 tal-23 ta’ Diċembru 2005.

           • Il-prinċipju ta’ sussidjarjetà
     329

           Il-proposta taqa’ taħt il-kompetenza esklużiva tal-Komunità. Għaldaqstant, il-prinċipju
           ta’ sussidjarjetà ma japplikax.

           • Il-prinċipju ta’ proporzjonalità

           Il-proposta tikkonforma mal-prinċipju tal-proporzjonalità għar-raġuni(jiet) li ġejja/in.
     331
           Il-forma ta’ azzjoni hi deskritta fir-Regolament bażiku msemmi hawn fuq u ma jibqa’
           ebda ambitu għal deċiżjoni nazzjonali.
     332
           L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-
           gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-
           ċittadini jiġi minimizzat u proporzjonali għall-għan tal-proposta mhijiex applikabbli.

           • L-għażla ta' strumenti
     341
           L-istrumenti proposti: Regolament.

MT                                                 3                                                   MT
 ---pagebreak---      342
           Mezzi oħrajn ma jkunux adegwati għar-raġuni(jiet) li ġejja/in.

           Ir-Regolament bażiku msemmi hawn fuq ma jipprevedix għażliet oħra.

     4.     IMPLIKAZZJONI BAĠITARJA
     409
           Il-proposta ma għandha l-ebda implikazzjoni fuq il-baġit Komunitarju.

MT                                                4                                MT
 ---pagebreak---                                                    Proposta għal

                              REGOLAMENT TAL-KUNSILL (KE) Nru …/..

         li jimponi anti-dumping definittiv u jiġbor b'mod definittiv id-dazji provviżorji imposti
          fuq l-importazzjonijiet ta' aċidu ċitriku li joriġina mir-Repubblika tal-Poplu taċ-Ċina

     IL-KUNSILL TAL-UNJONI EWROPEA,

     Wara li kkunsidra t-Trattat li jistabbilixxi l-Komunità Ewropea,

     Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar
     il-ħarsien kontra l-importazzjonijiet li huma l-oġġett ta’ dumping minn pajjiżi mhux membri
     tal-Komunità Ewropea1 (ir-Regolament bażiku) u b'mod partikolari l-Artikolu 9 tiegħu,

     Wara li kkunsidra l-proposta mressqa mill-Kummissjoni wara li kkonsultat il-Kumitat
     Konsultattiv,

     Billi:

                                         A. MIŻURI PROVVIŻORJI

     (1)       Fl-4 ta' Settembru 2007, il-Kummissjoni ppubblikat avviż2 li jibda proċediment anti-
               dumping fuq l-importazzjonijiet fil-Komunità ta' aċidu ċitriku li joriġina mir-
               Repubblika tal-Poplu taċ-Ċina (‘ir-RPĊ’). Fit-3 ta’ Ġunju 2008, il-Kummissjoni, bir-
               Regolament (KE) Nru 488/20083 (‘ir-Regolament provviżorju’) imponiet dazjuanti-
               dumping provviżorju fuq l-importazzjonijiet ta' aċidu ċitriku li joriġina mir-RPĊ.

     (2)       Huwa nnotat li l-proċediment inbeda wara li tressaq ilment mill-Kunsill Ewropew tal-
               Industrija Kimika (CEFIC) (‘il-kwerelant’) f’isem produttur li jirrappreżenta
               proporzjon kbir tal-produzzjoni totali tal-Komunità ta’ aċidu ċitriku, f’dan il-każ aktar
               minn 25 %.

     (3)       Kif stabbilit fil-premessa (14) tar-Regolament provviżorju, l-investigazzjoni ta'
               dumping u ħsara kopriet il-perjodu mill-1 ta' Lulju 2006 sat-30 ta' Ġunju 2007 (il-
               ‘perjodu ta’ investigazzjoni’ jew il-‘PI’). Fir-rigward tax-xejriet rilevanti għall-
               evalwazzjoni tal-ħsara, il-Kummissjoni analizzat id-dejta li tkopri l-perjodu mill-
               1 ta' Jannar 2004 sa tmiem il-PI (il-'perjodu meqjus’).

                                      B. PROĊEDURA SUSSEGWENTI

     1
               ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005 (ĠU
               L 340, 23.12.2005, p. 17).
     2
               ĠU C 205, 4.9.2007, p. 14.
     3
               ĠU L 143, 3.6.2008, p. 13.

MT                                                        5                                                       MT
 ---pagebreak---      (4)   Wara l-impożizzjoni ta' dazji anti-dumping provviżorji fuq l-importazzjonijiet ta' aċidu
           ċitriku li joriġina mir-RPĊ, bosta partijiet interessati ppreżentaw kummenti bil-miktub.
           Il-partijiet li għamlu din it-talba ngħataw ukoll l-opportunità li jinstemgħu.

     (5)   Il-Kummissjoni kompliet tfittex u tivverifika t-tagħrif kollu li qieset meħtieġ għas-
           sejbiet definittivi tagħha. B’mod partikolari, il-Kummissjoni intensifikat l-
           investigazzjoni fir-rigward tal-aspetti ta’ interess Komunitarju. F’dan ir-rigward,
           twettqet żjara ta’ verifika addizzjonali wara l-impożizzjoni tal-miżuri provviżorji fl-
           istabbilimenti tal-utent ta’ aċidu ċitriku fl-UE li ġej:

            –     Reckitt-Benckiser Corporate Services Ltd, Slough, ir-Renju Unit u Nowy
                  Dwor, il-Polonja

            Barra minn hekk, kif spjegat fid-dettall fil-premessa (11) hawn taħt, twettqu żjarat ta’
            verifika fl-istabbilimenti tal-produtturi esportaturi li ġejjin:

            –     Laiwu Taihe Biochemistry Co. Ltd. ("Laiwu Taihe"), Laiwu City, Provinċja ta’
                  Shandong

            –     Weifang Ensign Industry Co. Ltd. ("Weifang Ensign"), Changle City,
                  Provinċja ta’ Shandong

     (6)   Il-partijiet kollha ġew mgħarrfa bil-fatti u l-kunsiderazzjonijiet essenzjali li fuq il-bażi
           tagħhom kien maħsub li tkun rakkomandata l-impożizzjoni ta' dazju anti-dumping
           definittiv fuq importazzjonijiet ta' aċidu ċitriku li joriġina mir-RPĊ u l-ġbir definittiv
           tal-ammonti assigurati permezz tad-dazju provviżorju. Ingħataw ukoll perjodu li fih
           setgħu jagħmlu rappreżentazzjonijiet sussegwentement għal dan l-iżvelar.

     (7)   Il-kummenti bil-fomm u bil-miktub ippreżentati mill-partijiet interessati tqiesu u, fejn
           xieraq, is-sejbiet ġew immodifikati skont dan.

                                 C. BIDU TAL-KAŻ,
                    IL-PRODOTT IKKONĊERNAT U L-PRODOTT SIMILI

     (8)   Produttur esportatur wieħed tenna d-dikjarazzjoni li l-verżjoni pubblika tal-ilment ma
           kien fiha l-ebda evidenza prima facie ta' ħsara materjali lill-industrija Komunitarja, li
           żżomm lill-partijiet interessati milli jeżerċitaw id-drittijiet tagħhom ta' difiża. Skont
           dan il-produttur esportatur, il-każ ma kellux jinbeda minħabba nuqqas ta’ evidenza
           suffiċjenti inkluża fl-ilment. F’dan ir-rigward, ta’ min jinnota li l-verżjoni pubblika tal-
           ilment fiha l-evidenza kollha essenzjali u s-sommarji mhux kunfidenzjali ta' dejta
           mogħtija taħt kopertura kunfidenzjali biex il-partijiet interessati jkunu jistgħu
           jeżerċitaw id-dritt tagħhom ta' difiża tul il-proċediment kollu. Għaldaqstant, dan l-
           argument għandu jiġi rifjutat.

     (9)   Xi partijiet interessati sostnew li l-prodott ikkonċernat, kif stabbilit fil-premessa (16)
           tar-Regolament provviżorju, u l-prodott simili mhumiex l-istess kif iddikjarat fil-
           premessa (18) tar-Regolament provviżorju billi ma jkunux jaqsmu l-istess karatteristiċi
           fiżiċi u kimiċi u ma jintużawx għall-istess għanijiet. Skont dawn il-partijiet interessati
           d-dikjarazzjoni fil-premessa (18) tar-Regolament provviżorju tonqos milli tindirizza l-
           argumenti mressqa matul l-investigazzjoni u tmur kontra l-aġġustament li sar mill-
           Kummissjoni fil-kalkoli mnaqqsa biex jiġu separati ċerti kwantitajiet tal-prodott
           ikkonċernat wara li jaslu fl-UE. L-ewwel nett hu nnotat li l-investigazzjoni wriet li l-

MT                                                  6                                                     MT
 ---pagebreak---             prodott ikkonċernat u l-prodott simili jintużaw it-tnejn li huma fl-istess
            applikazzjonijiet bażiċi, jiġifieri prinċipalment għat-tindif tad-dar (prodotti għall-ħasil
            awtomatiku tal-platti, diterġenti, rattaba tal-ilma) u bħala addittivi fl-ikel u fix-xorb,
            iżda wkoll fil-qasam tal-kura personali/kożmetiċi. Id-dikjarazzjoni li l-prodott ma
            jkunx fil-fatt użat minn ċerti utenti fl-industrija tad-diterġenti, l-ikel u x-xorb
            minħabba r-riħa u/jew il-kulur tiegħu ma ġietx issostanzjata aktar b’evidenza. L-
            investigazzjoni wriet li f’applikazzjoni speċjalizzata waħda biss, jiġifieri l-qasam
            farmaċewtiku, l-aċidu ċitriku Ewropew biss kien tassew użat minħabba l-ispiża tat-test
            speċjali ta’ konformità li huwa meħtieġ. Billi l-qasam farmaċewtiku jirrappreżenta biss
            porzjon żgħir tan-negozju totali tal-utenti, it-twettiq tat-test ta’ konformità ma tqiesx
            deċiżjoni tan-negozju ekonomikament ġustifikabbli. It-tieni, mhemm l-ebda
            kontradizzjoni bejn l-aġġustament li sar fil-kalkolu mnaqqas biex jiġu separati partijiet
            tal-prodott ikkonċernat wara l-importazzjoni kif imsemmi fil-premessa (64) tar-
            Regolament provviżorju u d-dikjarazzjoni li ż-żewġ prodotti huma l-istess billi huwa
            biżżejjed li l-prodott ikkonċernat u l-prodott simili jaqsmu l-istess karatteristiċi kimiċi,
            fiżiċi u tekniċi bażiċi u għandhom l-istess użi bażiċi li huwa l-każ. Huwa nnotat ukoll
            li t-tagħqid bħala tali ma jseħħx minħabba l-karatteristiċi speċifiċi tal-prodott Ċiniż,
            iżda jseħħ għax kull aċidu ċitriku, irrispettivament mill-oriġini tiegħu, minħabba l-
            kompożizzjoni kimika tiegħu juri tendenza li jagħqad meta jiġi espost għall-umdità u
            l-bdil tat-temperatura. Billi naturalment il-prodott ikkonċernat biss huwa espost tul
            perjodu itwal ta’ żmien għall-umdità u l-bdil tat-temperatura waqt li jinġarr bil-baħar
            lejn l-UE, il-problema sseħħ prinċipalment għall-prodott ikkonċernat, iżda mhux
            esklużivament. Għaldaqstant, l-aġġustament sempliċiment iqis il-fatt li s-separazzjoni
            toħloq spejjeż addizzjonali prinċipalment għall-prodott ikkonċernat billi l-kwantitajiet
            li jintlaqtu mit-tagħqid jew jiġu sseparati (billi jkissru u jgħarblu jew idewbu l-prodott
            magħqud) qabel ma jsir aktar bejgħ jew jinbiegħu bi skont. Għaldaqstant, din id-
            dikjarazzjoni għandha tiġi rrifjutata.

     (10)   Fid-dawl ta’ dan ta’ hawn fuq, ġie konkluż definittivament li l-prodott ikkonċernat u l-
            aċidu ċitriku prodott u mibjugħ fil-pajjiż analogu, il-Kanada, kif ukoll dak prodott u
            mibjugħ mill-industrija Komunitarja fis-suq Komunitarju huma l-istess, skont it-tifsira
            tal-Artikolu 1(4) tar-Regolament bażiku u l-premessi (15) sa (17) tar-Regolament
            provviżorju huma b’dan ikkonfermati.

                                              D. DUMPING

             1.    Ġenerali

     (11)   Fl-istadju provviżorju tal-investigazzjoni ġew investigati d-dikjarazzjonijiet ta’
            Trattament ta’ Ekonomija tas-Suq (“MET”)/Trattament Individwali (“IT”) tal-
            produtturi esportaturi magħrufa kollha. Numru biss ta’ produtturi esportaturi kienu
            ġew inklużi fil-kampjun u kumpanija waħda ngħatat eżami individwali. Fil-kummenti
            tagħhom għar-Regolament provviżorju għadd ta’ partijiet iddikjaraw li din l-istrateġija
            għandha xi nuqqasijiet. Il-kwistjoni ġiet għalhekk meqjusa mill-ġdid u, anki fid-dawl
            tal-fatt li sar possibbli minħabba ċ-ċirkustanzi tal-każ bħal pereżempju r-riżorsi
            disponibbli biex jiżdied l-għadd ta’ kumpaniji li jistgħu jiġu investigati b’mod
            raġonevoli, ġie deċiż finalment li ma għandux jiġi applikat teħid ta’ kampjuni. Billi
            kull kumpanija li kkooperat ingħatat għall-inqas IT fl-istadju provviżorju, għandha tiġi
            stabbilita rata tad-dazju individwali għal kull waħda minnhom. Bħala konsegwenza,
            tliet kumpaniji mhux magħżula fil-kampjun jew eżaminati individwalment fl-istadju
            provviżorju ntalbu jippreżentaw it-tweġibiet għall-kwestjonarju. Madankollu, tnejn

MT                                                   7                                                     MT
 ---pagebreak---             biss minn dawn il-kumpaniji ppreżentaw tweġiba għall-kwestjonarju. It-tielet
            kumpanija ma ppreżentatx tweġiba għall-kwestjonarju u ma ġietx investigata aktar.

             2. Trattament ta’ Ekonomija tas-Suq (“MET”)

     (12)   Il-kumpanija msemmija fil-premessa (27) tar-Regolament provviżorju insistiet li s-
            sussidju msemmi fil-premessa ma kienx għall-għanijiet tal-prodott ikkonċernat u li n-
            nuqqas ta’ ħlas ta’ kera kien iġġustifikat minn arranġamenti privati bejn il-gruppi għat-
            tpaċija ta’ profitti mal-kera dovuta. Madankollu, fin-nuqqas ta’ kull element jew
            tagħrif ġdid dwar il-kwistjoni, u fid-dawl tal-effetti li jxekklu l-kontabilità tal-prattiki
            msemmija rigward il-kera, il-konklużjonijiet fir-rigward ta’ din il-kumpanija jibqgħu l-
            istess u huma b'dan ikkonfermati.

     (13)   Wara l-iżvelar provviżorju grupp wieħed ta’ kumpaniji msemmi fil-premessa (25) tar-
            Regolament provviżorju ddikjara li kien irċieva self fuq il-bażi ta’ analiżi finanzjarja
            dettaljata ta’ wieħed mill-banek u wara li ngħata klassifikazzjoni għolja tal-kreditu.
            Madankollu, il-fatt li bank b’mod formali wettaq analiżi u ta klassifikazzjoni għolja ta’
            kreditu ma jneħħix il-fatt li l-kumpanija kkonċernata tat garanziji lil kumpaniji oħra
            minkejja li ipotekat il-biċċa l-kbira tal-assi mhux kurrenti tagħha, u lanqas il-fatt li s-
            self mogħti lill-kumpanija kkonċernata ngħata minn bank li nstab li hu taħt influwenza
            tal-Istat. Għaldaqstant, il-konklużjonijiet fir-rigward ta’ din il-kumpanija jibqgħu l-
            istess u huma kkonfermati.

     (14)   Waħda mill-kumpaniji msemmija fil-premessa (26) tar-Regolament provviżorju
            insistiet li ġiet ippenalizzata għall-fatt li l-azzjonist maġġoritarju tagħha kien kiseb
            drittijiet tal-użu tal-art għal prezz tajjeb u mbagħad b’mod korrett ivvalutahom mill-
            ġdid skont l-iżviluppi fil-prezz tas-suq. Madankollu, id-differenza enormi bejn il-prezz
            tal-akkwist u l-valutazzjonijiet sussegwenti (1000-2000%) ma setgħetx tiġi spjegata.
            Għaldaqstant, fin-nuqqas ta’ xi elementi jew tagħrif ġdid dwar l-akkwist u r-
            rivalutazzjoni sussegwenti tad-drittijiet tal-użu tal-art u fid-dawl tal-vantaġġi li l-
            kumpanija rċeviet billi kisbet l-assi għal prezzijiet ferm inqas mill-valur tas-suq, il-
            konklużjonijiet fir-rigward ta' din il-kumpanija jibqgħu l-istess u huma kkonfermati.

     (15)   Fin-nuqqas ta’ kull kumment ieħor dwar il-MET, il-premessi (25) sa (30) tar-
            Regolament provviżorju huma b'dan ikkonfermati.

             3. Trattament Individwali (‘IT’)

     (16)   Ħames kumpaniji jew gruppi ta' kumpaniji li ma ngħatawx il-MET issodisfaw il-
            kriterji kollha stabbiliti fl-Artikolu 9(5) tar-Regolament bażiku u ngħataw l-IT.
            Kumpanija waħda li ngħatat l-IT b’mod provviżorju, naqset milli tikkoopera aktar u,
            għalhekk, finalment ma ngħatat l-ebda IT (ara l-premessi (11) u (34)).

             4. Valur normali

     (17)   Kif spjegat fil-premessa (11) hawn fuq, wara l-kummenti għar-Regolament
            provviżorju ġie deċiż li t-teħid ta’ kampjuni ma għandux jiġi applikat u t-tliet
            kumpaniji mhux magħżula fil-kampjun jew eżaminati individwalment fl-istadju
            provviżorju ntalbu biex jippreżentaw it-tweġibiet għall-kwestjonarju. Il-valur normali
            ġie stabbilit għal waħda minn dawn il-kumpaniji (Laiwu Taihe), li ngħatat il-MET u li
            ppreżentat tweġiba għall-kwestjonarju.

MT                                                   8                                                     MT
 ---pagebreak---              4.1. Il-kumpaniji jew il-gruppi ta’ kumpaniji li setgħu jingħataw il-MET

     (18)   Billi l-unika kumpanija li setgħet tingħata l-MET u li ġiet eżaminata individwalment
            fl-istadju provviżorju tal-investigazzjoni ma ppreżentat l-ebda kumment dwar il-valur
            normali, is-sejbiet fil-premessi (35) sa (39) tar-Regolament provviżorju huma b'dan
            ikkonfermati.

     (19)   Fir-rigward tal-unika kumpanija oħra li ngħatat il-MET (Laiwu Taihe) u li ġiet
            investigata aktar għar-raġunijiet spjegati fil-premessa (11) hawn fuq, l-ewwel ġie
            vverifikat jekk il-bejgħ domestiku totali tal-kumpanija tal-prodott simili kienx
            rappreżentattiv skont it-tifsira tal-Artikolu 2(2) tar-Regolament bażiku. Il-bejgħ
            domestiku tal-prodott simili kien ftit inqas minn 5 % tal-esportazzjonijiet tal-prodott
            ikkonċernat lejn il-Komunità. Madankollu, dan il-proporzjon aktar baxx huwa xorta
            waħda kbir biżżejjed biex jipprovdi għal tqabbil xieraq u l-prezzijiet domestiċi tal-
            prodott simili jitqiesu rappreżentattivi wkoll minħabba l-bejgħ domestiku ġenerali tal-
            kumpanija kkonċernata. Għaldaqstant, dawn intużaw biex jiddeterminaw il-valur
            normali.

     (20)   Għal kull tip ta’ prodott għall-esportazzjoni lejn il-Komunità minn Laiwu Taihe, ġie
            stabbilit jekk inbiegħx tip ta’ prodott direttament komparabbli fis-suq domestiku. It-
            tipi ta’ prodott tqiesu li huma direttament komparabbli meta kienu tal-istess tip ta’
            prodott (definiti mill-kompożizzjoni kimika), granulazzjoni u ppakkjar komparabbli.
            Ġie stabbilit li għal tip wieħed biss ta’ prodott għall-esportazzjoni lejn il-Komunità,
            inbiegħ tip ta’ prodott direttament komparabbli fis-suq domestiku.

     (21)   Sussegwentement ġie eżaminat jekk il-bejgħ domestiku ta' dan it-tip ta’ prodott jistax
            jitqies bħala bejgħ li sar fl-andament normali tal-kummerċ skont l-Artikolu 2(4) tar-
            Regolament bażiku. Ġie stabbilit li kien hemm bejgħ domestiku bi profitt ta’ dan it-tip
            ta’ prodott lil klijenti indipendenti matul il-PI, u għalhekk fl-andament normali tal-
            kummerċ.

     (22)   Billi l-volum ta' bejgħ bi profitt ta’ dan it-tip ta’ prodott kien jirrappreżenta 80 % jew
            anqas tal-volum ta’ bejgħ totali ta’ dak it-tip, il-valur normali kien imsejjes fuq il-
            prezz domestiku effettiv, ikkalkolat bħala medja differenzjata tal-bejgħ bi profitt ta’
            dak it-tip biss.

     (23)   Billi l-prezzijiet domestiċi ta’ Laiwu Taihe ma setgħux jintużaw biex jiġi stabbilit il-
            valur normali għat-tipi l-oħra ta’ prodotti, il-valur normali nbena skont l-Artikolu 2(3)
            tar-Regolament bażiku.

     (24)   Meta jinbena l-valur normali skont l-Artikolu 2(3) tar-Regolament bażiku, l-ammonti
            għall-ispejjeż ġenerali, amministrattivi u ta' bejgħ u għall-profitti ġew imsejsa, skont l-
            Artikolu 2(6) l-ewwel subparagrafu introduttorju tar-Regolament bażiku, fuq id-dejta
            effettiva marbuta mal-produzzjoni u l-bejgħ, fl-andament normali tal-kummerċ, tal-
            prodott simili, minn Laiwu Taihe.

             4.2. Il-kumpaniji jew il-gruppi ta’ kumpaniji li ma setgħux jingħataw MET

     (25)   Fil-kummenti tagħhom għar-Regolament provviżorju, xi partijiet iddikjaraw li l-
            Kanada ma tkunx pajjiż analogu xieraq minħabba l-fatt li l-Istati Uniti dan l-aħħar taw
            bidu għal proċediment anti-dumping kontra l-aċidu ċitriku li joriġina inter alia mill-

MT                                                  9                                                     MT
 ---pagebreak---             Kanada. It-Tajlandja għalhekk tressqet għal darb’oħra bħala pajjiż analogu alternattiv.
            Madankollu, l-analiżi wriet li filwaqt li l-miżuri anti-dumping fuq l-aċidu ċitriku li
            joriġina mill-Kanada ma kinux fis-seħħ matul il-PI, il-miżuri anti-dumping kienu fis-
            seħħ matul il-PI fuq l-aċidu ċitriku li joriġina mit-Tajlandja. Dawn il-miżuri tal-aħħar
            ġew imposti mill-Indja u kkonsistew f’dazji sostanzjali tal-anti-dumping ta’
            USD 374,36 għal kull tunnellata, li skadew biss f’Awwissu 2007, jiġifieri xahrejn
            wara tmiem il-PI. Għaldaqstant, meta jitqiesu wkoll l-argumenti li ssemmew diġà fil-
            premessi (42) sa (43) tar-Regolament provviżorju u l-fatt li l-investigazzjoni tal-Istati
            Uniti fuq l-aċidu ċitriku li joriġina mill-Kanada kienet għadha għaddejja waqt li kienet
            qed tiġi ffinalizzata din l-investigazzjoni, huwa konkluż li mhemm l-ebda raġuni
            għaliex it-Tajlandja għandha tkun ippreferuta għall-Kanada bħala pajjiż analogu.

     (26)   Skont l-Artikolu 2(7)(a) tar-Regolament bażiku, il-valur normali għall-produtturi
            esportaturi msemmija fil-premessa (11) hawn fuq li ma ngħatawx MET kellu jiġi
            stabbilit fuq il-bażi tal-prezzijiet jew tal-valur mibni f’pajjiż analogu.

             5.    Prezz tal-Esportazzjoni

     (27)   Fil-każ taż-żewġ kumpaniji li ġew investigati aktar għar-raġunijiet spjegati fil-
            premessa (11) hawn fuq, il-prezz ta’ esportazzjoni ġie stabbilit skont l-istess
            metodoloġija spjegata fil-premessi (45) sa (47) tar-Regolament provviżorju.

     (28)   Billi l-ebda kumpanija ma ressqet xi kummenti dwar il-prezzijiet ta’ esportazzjoni, is-
            sejbiet li jinsabu fil-premessi (45) sa (47) tar-Regolament provviżorju huma b’dan
            ikkonfermati.

             6.    Tqabbil

     (29)   Fil-kummenti tiegħu għar-Regolament provviżorju u għall-iżvelar definittiv, grupp
            wieħed ta’ kumpaniji kkontesta t-tnaqqis ta' kummissjoni ipotetika għall-bejgħ
            permezz ta’ kummerċjant fir-RPĊ, billi l-kummerċjant kien parti integrali tal-grupp.
            Ġie, madankollu, stabbilit li l-kumpanija kummerċjali tassew wettqet il-funzjoni ta’
            kummerċjant indipendenti, u li l-riżultat ekonomiku tar-relazzjoni taż-żewġ kumpaniji
            huwa dak ta’ prinċipal u aġent. Ġie stabbilit li l-kummerċjant ma kienx qed jinnegozja
            biss prodotti mmanifatturati minn kumpaniji relatati, iżda wkoll prodotti
            mmanifatturati minn produtturi indipendenti. Barra minn hekk, il-kumpanija
            kkonċernata biegħet ukoll direttament lil klijenti mhux relatati. Għaldaqstant, id-
            dikjarazzjoni ma ġietx milqugħa, u skont l-Artikolu 2(10)(i) tar-Regolament bażiku,
            tnaqqset allowance msejsa fuq l-ispejjeż ġenerali, amministrattivi u ta' bejgħ u fuq il-
            profitt ta’ importaturi mhux relatati.

     (30)   Fil-kummenti tiegħu għar-Regolament provviżorju, produttur esportatur wieħed talab
            biex ma tkunx meqjusa l-ispiża tal-kambju tal-munita, skont l-Artikolu 2(10)(j) tar-
            Regolament bażiku, u l-esportaturi għandhom jingħataw 60 jum biex jirriflettu ċaqliq
            sostnut fir-rati tal-kambju matul il-perjodu ta' investigazzjoni. Din id-dikjarazzjoni
            setgħet tiġi aċċettata, u l-marġni ta' dumping tal-produttur esportatur ġie aġġustat skont
            dan.

     (31)   Fir-Regolament provviżorju, twettaq tnaqqis fil-prezz tal-esportazzjoni fir-rigward tal-
            VAT mhux rimborsabbli li trid titħallas fuq il-bejgħ tal-esportazzjoni, skont l-
            Artikolu 2(10)(b) tar-Regolament bażiku. Produttur esportatur wieħed iddikjara fil-

MT                                                 10                                                    MT
 ---pagebreak---             kummenti tiegħu għar-Regolament provviżorju li ma kellu jsir l-ebda aġġustament
            bħal dan fil-prezz tal-esportazzjoni, billi l-Artikolu 2(10)(b) tar-Regolament bażiku
            jkollu x'jaqsam biss mal-valur normali. Huwa rikonoxxut li l-aġġustament stipulat
            skont l-Artikolu 2(10)(b) tar-Regolament bażiku jirreferi biss għall-kalkolu tal-valur
            normali. Fil-fatt it-tnaqqis fil-prezz tal-esportazzjoni, imsemmi hawn fuq, huwa dovut
            u għandu jsir skont l-Artikolu 2(10)(k) tar-Regolament bażiku. Waqt li kienet qed tiġi
            eżaminata din d-dikjarazzjoni, instab li kien sar żball klerikali fil-kalkolu tal-
            aġġustament għall-kumpanija kkonċernata, u li l-istess żball kien sar fir-rigward ta'
            kumpaniji oħra. Dawn l-ineżattezzi ġew irrettifikati u wasslu għal tiswijiet kemmxejn
            ’l isfel fil-marġnijiet ta’ dumping li ġew ikkalkolati qabel għal dawn il-kumpaniji.

     (32)   Fl-eżami tad-dikjarazzjoni msemmija fil-premessa ta’ qabel, instab li l-aġġustament
            meħtieġ ma kienx sar fil-każ ta’ kumpanija waħda li ngħatat trattament individwali.
            Din ġiet irretifikata u tirriżulta f'żieda żgħira fil-marġni ta' dumping għal dik il-
            kumpanija.

     (33)   Fin-nuqqas ta’ xi kummenti oħra fir-rigward tat-tqabbil, u apparti t-tibdil indikat fil-
            premessi (30), (31) u (32) hawn fuq, il-premessi (48) sa (50) tar-Regolament
            provviżorju huma b’dan ikkonfermati.

             7.    Il-marġni ta’ dumping

     (34)   Fil-każ taż-żewġ kumpaniji li ġew investigati aktar għar-raġunijiet spjegati fil-
            premessa (11) hawn fuq, il-marġni ta’ dumping ġie stabbilit skont l-istess
            metodoloġija spjegata fil-premessa (51) tar-Regolament provviżorju. Fil-każ tal-
            kumpanija waħda li ma ppreżentatx tweġiba għall-kwestjonarju u ma ġietx investigata
            aktar, kif spjegat fil-premessa (11) hawn fuq, din il-kumpanija titqies li ma kkooperatx
            u s-sejbiet huma msejsa fuq il-fatti disponibbli skont l-Artikolu 18(1) tar-Regolament
            bażiku. F’dan il-każ, meta jitqies il-livell għoli ta’ kooperazzjoni msemmi fil-
            premessa (19) tar-Regolament provviżorju, il-kumpanija ġiet attribwita l-ogħla marġni
            ta’ dumping misjub fir-rigward tal-kumpaniji l-oħra kollha.

     (35)   Il-marġnijiet ta’ dumping tal-kumpaniji kollha li diġà ġew investigati individwalment
            fl-istadju provviżorju ġew ikkalkolati mill-ġdid, biex jiġu kkoreġuti l-ineżattezzi
            msemmija fil-premessi (30), (31) u (32) hawn fuq. Dan il-kalkolu mill-ġdid wassal
            għal tiswijiet żgħar fil-marġnijiet ta’ dumping.

     (36)   Fin-nuqqas ta’ xi element ġdid, il-konklużjonijiet fil-premessa (53) tar-Regolament
            provviżorju, li għandu x’jaqsam mal-livell ta’ kooperazzjoni, huma b’dan
            ikkonfermati.

     (37)   Fuq din il-bażi, il-marġnijiet ta’ dumping definittiv espressi bћala perċentwali tal-
            prezz CIF fil-fruntiera tal-Komunità, dazju mhux imħallas, huma:

                                                                                    Marġni ta’
                                        Kumpanija
                                                                                 dumping definittiv

             Anhui BBCA Biochemical Co. Ltd                                            58,1 %

             DSM Citric Acid (Wuxi) Ltd                                                19,1 %

MT                                                11                                                   MT
 ---pagebreak---              RZBC Co. Ltd                                                              59,8 %

             RZBC (Juxian) Co. Ltd                                                     59,8 %

             TTCA Co. Ltd                                                              57,1 %

             Yixing Union Biochemical Co. Ltd                                          55,7 %

             Laiwu Taihe Biochemistry Co. Ltd                                           6,6 %

             Weifang Ensign Industry Co. Ltd                                           53,5 %

             Il-kumpaniji l-oħra kollha                                                59,8 %

                                            E.     ĦSARA

             1.    Il-produzzjoni Komunitarja u l-industrija Komunitarja

     (38)   Xi partijiet interessati ddikjaraw li S.A. Citrique Belge N.V. waqqfet il-produzzjoni
            wara l-PI u kienet qed tinnegozja biss il-prodott ikkonċernat importat mill-kumpanija
            relatata tagħha fiċ-Ċina (DSM Wuxi), u argumentaw, għalhekk li Citrique Belge ma
            għandhiex tagħmel parti mill-industrija Komunitarja. Din id-dikjarazzjoni madankollu
            ma ġiet issostanzjata bl-ebda evidenza u mid-dejta ppreżentata minn Citrique Belge,
            jirriżulta li l-kumpanija ssoktat bil-produzzjoni.

     (39)   Parti interessata waħda ilmentat ukoll li fil-premessa 56 tar-Regolament provviżorju
            ngħatat biss firxa ta’ importazzjonijiet ta’ Citrique Belge mill-produttur Ċiniż relatat
            tagħha matul il-PI. Din il-parti ddikjarat li x-xejra tal-importazzjonijiet kollha tal-
            industrija Komunitarja minn kumpaniji relatati u mhux relatati għandha tingħata għall-
            perjodu kollu meqjus billi l-importazzjonijiet jikkostitwixxu fattur importanti għall-
            evalwazzjoni tal-produzzjoni Komunitarja u konsegwentement għall-konklużjoni tal-
            eżistenza tal-ħsara. L-investigazzjoni tassew uriet li matul il-perjodu kollu meqjus l-
            importazzjonijiet tal-industrija Komunitarja ma kinux sinifikanti, jiġifieri bejn 1 % u
            6 % tal-produzzjoni – din il-firxa tingħata għal raġunijiet ta' kunfidenzjalità.
            Għaldaqstant l-argument ma għandux jintlaqa' u l-premessi (55) sa (58) tar-
            Regolament provviżorju huma b’dan definittivament ikkonfermati.

             2.    Il-konsum Komunitarju

     (40)   Billi ma wasal l-ebda tagħrif ġdid u ssostanzjat fir-rigward tal-konsum Komunitarju,
            il-premessi (59) u (60) tar-Regolament provviżorju huma b’dan ikkonfermati.

             3.    L-importazzjonijiet mill-pajjiż ikkonċernat

             (a) Volum u sehem tas-suq tal-importazzjonijiet ikkonċernati, il-prezzijiet tal-
                      importazzjoni

     (41)   Fir-rigward tal-volumi ta’ importazzjoni, tas-sehem tas-suq u tal-prezzijiet, ma nstab u
            ma wasal l-ebda tagħrif ġdid u ssostanzjat, għaldaqstant, u fin-nuqqas ta’ xi
            dikjarazzjoni jew argument minn kull parti interessata b'rabta mal-volum u l-prezzijiet

MT                                                12                                                   MT
 ---pagebreak---             tal-importazzjonijiet ikkonċernati, il-premessi (61) sa (63) tar-Regolament provviżorju
            huma b’dan ikkonfermati.

             (b) Tnaqqis tal-prezzijiet

     (42)   Matul l-istadju provviżorju tal-investigazzjoni, biex jiġu mqabbla l-prodott
            ikkonċernat u l-aċidu ċitriku prodott mill-industrija Komunitarja fl-istess livell ta’
            kummerċ, sar aġġustament għaż-żieda (inklużi l-ispejjeż ġenerali, amministrattivi u ta'
            bejgħ) ta’ importaturi mhux relatati fil-kalkoli tat-tnaqqis tal-prezzijiet u, barra minn
            hekk, sar aġġustament għall-ispejjeż ta’ trattament speċjali mġarrba mill-importaturi
            fil-Komunità biex jisseparaw ċerti volumi tal-prodott ikkonċernat qabel ma jsir aktar
            bejgħ. Madankollu, minħabba reviżjoni żgħira tad-dejta li tikkonċerna l-livell ta’
            aġġustament kummerċjali, il-medja differenzjata tal-marġni ta' tnaqqis tal-prezzijiet li
            ġiet ikkalkolata u nstabet li hija 17,42 %, ġiet riveduta 'l isfel għal 16,54 %.

     (43)   Wara l-iżvelar finali, produttur Komunitarju wieħed iddikjara li l-livell ta’
            aġġustamenti kummerċjali għandhom isiru wkoll b’rabta mal-bejgħ tal-industrija
            Komunitarja, jiġifieri li għandu jitqies il-bejgħ tagħha li jsir permezz tal-
            kummerċjanti. F’dan ir-rigward ta’ min jinnota li livell ta' aġġustament kummerċjali
            kien sar tabilħaqq għall-prezzijiet tal-bejgħ tal-industrija Komunitarja qabel ma
            jitqabblu mal-prezzijiet tal-importazzjoni tal-prodott ikkonċernat.

     (44)   L-istess produttur Komunitarju talab ukoll li l-aġġustament għal spejjeż ta’ trattament
            speċjali biex jiġu separati ċerti volumi tal-prodott ikkonċernat għandu japplika wkoll
            għall-prodott simili. Madankollu, din it-talba ma ġietx issostanzjata aktar b’dejta dwar
            l-ispejjeż speċifiċi mġarrba minn dan il-produttur Komunitarju u, għalhekk, ma
            setgħetx tintlaqa’. Fid-dawl ta’ dan ta’ hawn fuq, il-premessa (64) tar-Regolament
            provviżorju hija b’dan ikkonfermata.

             4. Il-qagħda tal-industrija Komunitarja

             (a) Ġenerali

     (45)   Xi partijiet interessati ddikjaraw li l-Kummissjoni ma kinitx analizzat b’mod komplet
            l-indikaturi kollha ta’ ħsara u għalhekk, ma ġiet stabbilita l-ebda rabta xierqa u
            kompleta bejn il-qagħda tal-industrija Komunitarja u l-importazzjonijiet Ċiniżi. B’mod
            partikolari, ġie ddikjarat li ma kienet saret l-ebda evalwazzjoni tal-iżviluppi pożittivi
            ta’ ċerti indikaturi ta’ ħsara. Ta’ min jinnota li għalkemm xi indikaturi ta’ ħsara juru
            żvilupp pożittiv li ġie rikonoxxut fil-premessa (79) tar-Regolament provviżorju, l-
            istampa ġenerali tindika deterjorament tal-qagħda tal-industrija Komunitarja. It-titjib
            moderat tal-produzzjoni, il-kapaċità ta’ produzzjoni, l-utilizzazzjoni tal-kapaċità, il-
            volum ta’ bejgħ u l-livelli tal-prezz tal-unità kif ukoll l-effiċjenza akbar tan-nefqa
            deskritta fil-premessa (76) tar-Regolament provviżorju jirriflettu l-isforzi tal-produtturi
            Komunitarji biex jibqgħu kompetittivi matul il-perjodu meqjus u biex jibbenefikaw
            miż-żieda fil-konsum. Madankollu, kif jista’ jidher fil-premessa (68) tar-Regolament
            provviżorju, minkejja dawn l-isforzi l-industrija Komunitarja tilfet ħames punti
            perċentwali (jiġifieri s-sehem tas-suq naqas minn 54 % għal 49 %) tas-sehem tagħha
            tas-suq li ttieħed prinċipalment mill-importazzjonijiet Ċiniżi bi prezz baxx u li huma l-
            oġġett ta' dumping. Bħala fattur aggravanti, jissemma wkoll li l-industrija Komunitarja
            setgħet tistenna li tikseb xi parti mis-sehem tas-suq miżmum minn dawk it-tliet
            produtturi Komunitarji tal-aċidu ċitriku li ngħalqu sa mill-2004. Iżda għalll-kuntrarju,

MT                                                  13                                                    MT
 ---pagebreak---             l-industrija Komunitarja la setgħet tieħu f’idejha l-klijenti mit-tliet produtturi
            magħluqa tal-KE, u lanqas tibbenefika miż-żieda fil-konsum. Din it-telfa sinifikanti
            tas-sehem tas-suq flimkien mal-indikaturi finanzjarji ta’ deterjorament ċar, jiġifieri l-
            profittabilità, il-qligħ mill-investiment u l-likwidità, juru li l-qagħda ġenerali tal-
            industrija Komunitarja marret lura tul il-perjodu meqjus u dehret li kienet fl-agħar
            tagħha matul il-PI. Barra minn hekk, it-tnaqqis tal-istokkijiet ma jistax jitqies bħala
            żvilupp pożittiv tal-qagħda tal-industrija Komunitarja f’dan il-każ billi ma jistax jitqies
            bħala indikatur sinifikanti, minħabba n-natura tal-prodott li ma tippermettix ħżin fit-
            tul.

             (b) L-investiment u l-ħila li jinġabar il-kapital

     (46)   Parti interessata waħda argumentat li l-investimenti mhumiex kostanti f'dan il-qasam
            iżda jsegwu ċerti ċikli tal-investimenti. Filwaqt li anki taħt kundizzjonijiet normali tas-
            suq wieħed żgur ma jistax jistenna li jsiru investimenti importanti kull sena, il-fatt li
            tul il-perjodu kollu l-ebda wieħed mill-produtturi Komunitarji li fadal ma wettaq xi
            investiment importanti jitqies bħala sinjal li l-profittabilità baxxa (li nbidlet f’telf sa
            mill-2006) ma ppermettiet li jsir l-ebda investiment importanti. Għaldaqstant jitqies li
            l-investiment huwa indikatur ta’ ħsara partikolarment sinifikanti f’dan il-każ.

     (47)   Fl-aħħar nett, għandha titqies il-ħila tal-produtturi Komunitarji li jiġbru l-kapital.
            F’dan ir-rigward l-investigazzjoni wriet li ż-żewġ produtturi Komunitarji, minħabba d-
            deterjorament tal-ambjent tan-negozju tal-aċidu ċitriku, kellhom diffikultajiet biex
            jiġbru l-kapital.

     (48)   Parti interessata waħda ddikjarat li l-kwerelant kien għall-inqas kapaċi jiġbor il-kapital
            għal prodotti billi ħabbar fi Frar 2007 il-bini ta' impjant ġdid tal-glukożju. F’dan ir-
            rigward huwa nnotat li l-ambitu tal-investigazzjoni hu limitat għall-ħila li jinġabar il-
            kapital b'rabta mal-prodott ikkonċernat, jiġifieri l-aċidu ċitriku, li deher li ntlaqat
            b'mod negattiv mill-qagħda finanzjarja tal-industrija Komunitarja.

     (49)   Fuq il-bażi ta’ dak li ntqal hawn fuq, il-konklużjoni stabbilita fil-premessa (72) tar-
            Regolament provviżorju fuq l-investiment tal-industrija Komunitarja hija kkonfermata.

             (c) Il-profittabilità u l-qligħ mill-investiment

     (50)   Parti interessata waħda ddikjarat li s-sejbiet stabbiliti fil-premessa (73) tar-Regolament
            provviżorju ma setgħux jiġu rikonċiljati mal-kontijiet taż-żewġ produtturi Komunitarji
            b’mod partikolari l-ebda wieħed mill-kontijiet ma kien juri l-ispiża straordinarja ta’
            ristrutturar imsemmija. F’dan ir-rigward, huwa nnotat li, tul il-perjodu kollu meqjus,
            ir-riżultat straordinarju ta’ produttur Komunitarju wieħed intlaqat fil-biċċa l-kbira mill-
            isforzi ta' ristrutturar, li ġie ppreżentat fil-kontijiet jew bħala nefqa jew bħala dħul,
            skont jekk jikkonċernax iż-żieda jew ir-rilaxx ta’ dispożizzjoni u bi drittijiet imħallsa
            lill-kumpanija prinċipali fl-Iżvizzera. Għaldaqstant, tqies li jkun aktar xieraq li jintuża
            r-riżultat operattiv bħala bażi għall-analiżi tal-ħsara minflok il-profitt nett.

     (51)   L-istess parti ddikjarat li l-multa għal imġiba antikompetittiva li ġiet imposta fl-2005
            fuq iż-żewġ kumpaniji prinċipali tal-produtturi Komunitarji setgħet influwenzat il-
            qagħda tal-profitti tal-industrija Komunitarja. Kull effett li joħroġ mill-multa (kemm
            iż-żieda kif ukoll ir-rilaxx ta' dispożizzjonijiet) ġie rreġistrat taħt riżultat straordinarju.
            Kif imsemmi fil-premessa ta’ qabel, ir-riżultat operattiv intuża bħala indikatur tal-

MT                                                    14                                                      MT
 ---pagebreak---             ħsara f’dan il-proċediment. Għaldaqstant, il-multa li ġiet imposta fuq il-produtturi
            Komunitarji, ma setgħetx affettwat il-qagħda tal-profitti użata fl-analiżi tal-ħsara.
            Barra minn hekk, ta’ min jinnota li l-industrija Komunitarja kienet qed tagħmel it-telf
            sa mill-2006 sa tmiem il-PI. Għalhekk, ix-xejriet kif ippreżentati fir-Regolament
            provviżorju huma b’dan ikkonfermati definittivament.

     (52)   Bosta partijiet interessati indikaw xi inkonsistenza bejn ix-xejra li tikkonċerna l-
            profittabilità u l-qligħ mill-investiment. Tassew, b’kuntrast mal-profittabilità li ġiet
            stabbilita bl-espressjoni tal-profitt operattiv fuq il-bejgħ tal-prodott simili għal klijenti
            mhux relatati bħala perċentwali tal-fatturat ta’ dan il-bejgħ, il-qligħ mill-investiment
            ġie kkalkolat bħala l-profitt nett f'perċentwali tal-valur nett tal-kontabilità tal-
            investimenti. Biex ikun hemm konsistenza fil-kalkolu tal-indikaturi kollha ta’ ħsara, il-
            kalkolu tal-qligħ mill-investiment ġie rivedut, fuq il-bażi tal-profitt operattiv
            f’perċentwali tal-valur nett tal-kontabilità tal-investimenti. Il-figuri riveduti huma kif
            ġej:

                                           2004            2005              2006               PI

                 Qligħ mill-               100              148              -147              -207
              investimenti totali
                   (indiċi)

     (53)   Iċ-ċifri kkoreġuti madankollu jsegwu l-istess xejra u għalhekk ma jbiddlux il-
            konklużjoni mfassla fil-premessa 74 tar-Regolament provviżorju, li hija b’dan
            ikkonfermata.

             5. Il-konklużjoni dwar il-ħsara

     (54)   Fin-nuqqas ta’ xi tagħrif jew argumenti ġodda u ssostanzjati dwar il-produzzjoni, il-
            volum ta’ bejgħ, l-ishma tas-suq, il-prezz unitarju tal-bejgħ, l-istokkijiet, il-likwidità, l-
            impjiegi, il-produttività, il-pagi u l-kobor tal-marġni ta’ dumping, is-sejbiet fil-
            premessi (66) sa (71), (73) u (75) sa (78) tar-Regolament provviżorju huma b'dan
            ikkonfermati definittivament. Barra minn hekk, iċ-ċifri kkoreġuti mogħtija għall-qligħ
            mill-investiment ma jaffettwawx ix-xejriet kif stabbiliti fil-premessi (73) sa (74) tar-
            Regolament provviżorju. Għaldaqstant, meta jitiqiesu l-indikaturi finanzjarji ta’
            deterjorament ċar, bħall-profittabilità, il-qligħ mill-investiment u l-likwidità flimkien
            ma' telf sinifikanti tas-sehem tas-suq, il-konklużjoni stabbilita fil-premessa 81 tar-
            Regolament provviżorju li l-industrija Komunitarja ġarrbet ħsara materjali hija b’dan
            ikkonfermata definittivament.

                                          F.      KAWŻALITÀ

             1. L-effett tal-importazzjonijiet li huma l-oġġett ta' dumping

     (55)   Kif issemma fil-premessa (42) hawn fuq, huwa definittivament konkluż li matul il-PI,
            il-prezzijiet medji tal-importazzjonijiet mir-RPĊ waqqgħu l-prezzijiet medji tal-
            industrija Komunitarja medja. Wara li saret reviżjoni żgħira fil-kalkoli, il-marġni
            medju ta’ tnaqqis instab li kien 16,54 %. Din ir-reviżjoni kemmxejn ’l isfel ma tistax
            taffettwa l-konklużjonijiet dwar l-effett tal-importazzjonijiet li huma l-oġġett ta’
            dumping stabbiliti fil-premessi (83) sa (85) tar-Regolament provviżorju, li huma b’dan
            ikkonfermati.

MT                                                   15                                                      MT
 ---pagebreak---              2. L-effett ta' fatturi oħra

             (a) Ħsara kkaġunata mill-industrija stess

     (56)   Xi importaturi ddikjaraw li l-industrija Komunitarja wettqet hi stess il-ħsara lilha
            nnfisha billi segwiet strateġija ta’ ‘prezz fuq il-volum’, jiġifieri biex taqdi biss lill-parti
            superjuri tas-suq, filwaqt li toqgħod lura milli tipproduċi jew tbiegħ il-prodott
            inferjuri. Skont l-istess importaturi l-konsegwenza kienet li l-industrija Komunitarja
            ma setgħetx tibbenefika mid-domanda akbar ta' aċidu ċitriku inferjuri, u b'hekk tilfet
            is-sehem tas-suq u ddeterjorat ir-rendiment finanzjarju tagħha. L-investigazzjoni
            madankollu wriet li kemm il-prodott ikkonċernat kif ukoll il-prodott simili jintużaw
            bażikament fl-istess applikazzjonijiet u jikkompetu prinċipalment fl-istess qasam (ara
            l-premessa (9)), bl-eċċezzjoni ta’ suq wieħed speċjalizzat li jirrappreżenta porzjon
            żgħir tas-sehem tas-suq Ewropew tal-aċidu ċitriku, li s’issa ġie fornut biss mill-
            industrija Komunitarja. L-investigazzjoni stabbiliet tassew li l-industrija Komunitarja
            kienet preżenti fil-parti inferjuri tas-suq. Għaldaqstant, dan l-argument għandu jiġi
            rifjutat.

     (57)   Barra minn hekk, xi partijiet interessati qiesu n-nuqqas ta' kull investiment matul il-
            perjodu meqjus u b’mod partikolari matul is-snin meta l-industrija Komunitarja kisbet
            riżultati aħjar, jiġifieri l-2004-2005, bħala fattur li kkontribwixxa għat-telf tas-sehem
            tas-suq u konsegwentement għad-deterjorament tas-sitwazzjoni. L-investigazzjoni
            wriet li l-industrija Komunitarja ma operatx bil-kapaċità kollha tagħha u li l-użu tal-
            kapaċità kien stabbli matul il-perjodu kollu meqjus. Għaldaqstant, xi żieda fil-
            produzzjoni setgħet tkun possibbli fil-każ ta' domanda aktar b'saħħitha mingħajr aktar
            investimenti. Barra minn hekk, billi l-profittabilità tal-industrija Komunitarja ma
            kinitx biżżejjed, jiġifieri taħt il-mira ta' profitt, tul il-perjodu kollu meqjus u nbidlet
            saħansitra f'waħda negattiva, wieħed iqis li tkun deċiżjoni ta’ negozju ekonomikament
            ġustifikabbli li ma tinvestix ammonti sinifikanti fil-produzzjoni tal-prodott simili. Dan
            l-argument għaldaqstant mhuwiex konvinċenti u għandu jiġi rifjutat.

             (b)    Iż-żieda fl-ispejjeż ta’ materja prima, iż-żieda fil-prezzijiet tal-enerġija

     (58)   Kważi l-partijiet kollha interessati tennew id-dikjarazzjonijiet tagħhom li kull ħsara
            misjuba tkun dovuta għar-riforma tas-suq taz-zokkor u l-abolizzjoni konsegwenti tar-
            rimborsi ta’ produzzjoni fl-2006 u/jew iż-żieda fil-prezzijiet tal-enerġija.

     (59)   Parti interessata waħda ddikjarat li fir-rapport annwali ta’ produttur Komunitarju
            wieħed relatat mal-2007, ġie ddikjarat li d-disponibbiltà tal-materja prima kienet
            limitata minħabba s-sistema Ewropea taz-zokkor li rriżultat fi spiża ogħla. F’dan ir-
            rigward, hu nnotat li l-produttur Komunitarju msemmi ma jużax iz-zokkor bħala l-
            materja prima ewlenija, iżda ġulepp u kif spjegat fil-premessa (89) tar-Regolament
            provviżorju għaldaqstant qatt ma kien suġġett għal rimborsi ta’ produzzjoni. Iż-żieda
            fl-ispiża għall-ġulepp madankollu ma kinitx sostanzjali, iżda tikkorrispondi għaż-żieda
            fil-prezzijiet tas-suq dinji għaz-zokkor. Fir-rigward tal-qagħda tal-produttur
            Komunitarju l-ieħor li ġiet deskritta fid-dettall fil-premessi (90) sa (94) tar-
            Regolament provviżorju, ma wasal l-ebda tagħrif jew argument ġdid jew issostanzjat.
            Il-konklużjoni ġenerali stabbilita fil-premessa (93) li r-riforma tas-suq taz-zokkor ma
            kellha l-ebda impatt konsiderevoli fuq il-qagħda tal-ispejjeż tal-industrija Komunitarja
            hija b'dan ikkonfermata.

MT                                                    16                                                      MT
 ---pagebreak---      (60)   L-istess parti interessata ddikjarat li tassew ikun hemm rabta bejn il-prezzijiet taz-
            zokkor u l-produzzjoni tal-bijokarburanti billi dan ġie rikonoxxut fi studju tal-
            Kummissjoni dwar “Il-kawżi tal-Kriżi tal-Prezzijiet tal-Ikel”4. F’dan ir-rigward huwa
            nnotat li l-Kummissjoni, kif diġà ġie ddikjarat fil-premessa (98) tar-Regolament
            provviżorju, kellha aċċess għad-dejta dwar l-ispiża taż-żewġ produtturi Komunitarji u
            għalhekk kienet f'pożizzjoni li tanalizza l-ispiża konkreta ta' materja prima għaż-żewġ
            produtturi Komunitarji rigward il-produzzjoni ta' aċidu ċitriku. Kull rabta bejn il-
            prezzijiet taz-zokkor u l-produzzjoni ta’ bijokarburanti ġiet għalhekk investigata u
            tqieset fl-istima tal-impatt tar-riforma tas-suq taz-zokkor tal-UE u ż-żieda fil-
            produzzjoni ta’ bijokarburanti. Fuq din il-bażi, jista’ jiġi konkluż u huwa b’dan
            ikkonfermat definittivament li dawn il-fatturi ma kellhom l-ebda impatt konsiderevoli
            fuq il-ħsara misjuba u mġarrba mill-industrija Komunitarja.

     (61)   Barra minn hekk, għandu jiġi ddikjarat li kull żieda fl-ispiża li tikkonċerna l-ġulepp,
            iz-zokkor jew il-glukożju jew l-enerġija li ġiet rikonoxxuta fir-Regolament
            provviżorju (ara l-premessi (93) u (96)) mhijiex is-sors tal-ħsara tal-industrija
            Komunitarja bħalma tkun f’sitwazzjoni normali tas-suq, u l-industrija Komunitarja
            setgħet għaddiet dawn l-ispejjeż miżjuda għall-inqas sa ċertu punt lill-klijenti tagħha.
            Madankollu, l-investigazzjoni wriet il-preżenza akbar ta' importazzjonijiet li huma l-
            oġġett ta' dumping li waqqgħu l-prezzijiet tal-industrija Komunitarja b'mod
            sinifikattiv. Għaldaqstant, kif ġie ddikjarat fil-premessa (84) tar-Regolament
            provviżorju kien hemm dipressjoni fil-prezzijiet u l-industrija Komunitarja setgħet
            tgħaddi biss frazzjoni taż-żidiet fl-ispiża tagħha stess lill-klijenti tagħha, u dan wassal
            għad-deterjorament tal-qagħda finanzjarja u għal aktar telf fis-sehem tas-suq.

     (62)   Fl-aħħar nett, ta’ min isemmi li l-investigazzjoni wriet li l-ispejjeż Ċiniżi tal-
            produzzjoni ta’ aċidu ċitriku kienu żdiedu wkoll. Dawn l-ispejjeż miżjuda madankollu
            ma sarrfux fi prezzijiet ogħla ta’ bejgħ, iżda għall-kuntrarju, il-prezzijiet unitarji tal-
            bejgħ saħansitra naqsu b’sitt punti perċentwali matul il-perjodu meqjus kif muri fil-
            premessa (63) tar-Regolament provviżorju.

     (63)   Fuq il-bażi ta’ dak li ntqal hawn fuq, id-dikjarazzjonijiet għandhom jiġu rifjutati u l-
            premessi (88) sa (99) huma b'dan ikkonfermati.

             (c)    Il-kartell ta' prezzijiet tal-industrija Komunitarja

     (64)   Xi partijiet interessati tennew id-dikjarazzjonijiet tagħhom li t-telf tas-sehem tas-suq
            għall-produtturi Ewropej kien ikkawżat mill-istess produtturi minħabba l-kartell tal-
            prezzijiet ta' aċidu ċitriku (1991-1995) fejn kemm il-kwerelant kif ukoll il-produttur
            Ewropew l-ieħor ipparteċipaw u li kien iddikjarat li huwa r-raġuni tat-tisħiħ tal-
            importazzjonijiet Ċiniżi ta’ aċidu ċitriku. Din l-allegazzjoni ma ġietx issostanzjata
            aktar u, għalhekk, ma biddlitx il-konklużjoni mfassla fil-premessa (100) tar-
            Regolament provviżorju li l-ispinta kbira lill-importazzjonijiet li huma l-oġġett ta’
            dumping seħħet bosta snin wara li l-kartell ma baqax jeżisti.

     4
            Il-Kummissjoni Ewropea “Il-Kawżi tal-Kriżi tal-Prezzijiet tal-Ikel: Iz-zokkor”, 20 ta’ Mejju 2008,
            http://ec.europa.eu/agriculture/analysis/perspevct/foodprice/sugar_en.pdf

MT                                                     17                                                        MT
 ---pagebreak---      (65)   Fid-dawl ta' dan ta' hawn fuq, qed jiġi konkluż definittivament li l-konsegwenzi tal-
            prattiki antikompetittivi li fihom ħadet sehem l-industrija Komunitarja ma
            kkontribwewx għall-ħsara materjali mġarrba mill-industrija Komunitarja.

             (d)   Iċ-ċaqliq fil-kambju

     (66)   Xi partijiet interessati tennew id-dikjarazzjonijiet tagħhom li t-tnaqqis fil-prezzijiet tal-
            aċidu ċitriku Ċiniż matul il-PI kien fil-biċċa l-kbira dovut għar-rata tal-kambju
            sfavorevoli mill-USD għall-EUR, il-fatt li l-prezzijiet għal aċidu ċitriku ġeneralment
            huma espressi f’USD fis-swieq mondjali u d-diffikultà biex il-prezzijiet, li
            ġeneralment jiġu nnegozjati kull sena, jiġu aġġustati għall-qagħda ġdida tal-munita.

     (67)   Qed jitfakkar li fil-premessa (104) tar-Regolament provviżorju, l-impatt ta’ kull ċaqliq
            fil-kambju jitqies li mhuwiex sinfikanti għax anki jekk l-iżvalutar tal-USD meta
            mqabbel mal-EUR bejn l-2004 u l-PI li kien jammonta għal 4,97 %, wara l-irfinar tal-
            kalkoli provviżorji, kellu jitwarrab għal kollox, xorta kien ikun għad hemm tnaqqis ta’
            aktar minn 10 %.

     (68)   Għaldaqstant, qed jiġi kkonfermat definittivament li l-apprezzament tal-Euro fir-
            rigward tal-USD ma kienx tali li jikser ir-rabta kawżali bejn il-ħsara stabbilita lill-
            industrija Komunitarja u l-importazzjonijiet ikkonċernati, u d-dikjarazzjoni għandha,
            għalhekk, tiġi miċħuda.

             3.    Il-konklużjoni dwar il-kawżalità

     (69)   Fin-nuqqas ta’ xi tagħrif jew argument ġdid u ssostanzjat, il-premessi (82) sa (110) tar-
            Regolament provviżorju huma b’dan ikkonfermati.

     (70)   Fid-dawl ta' dan ta' hawn fuq, is-sejba provviżorja ta' eżistenza ta' rabta kawżali bejn
            il-ħsara materjali mġarrba mill-industrija Komunitarja u l-importazzjonijiet Ċiniżi li
            huma l-oġġett ta’ dumping hija kkonfermata.

                                G.     L-INTERESS KOMUNITARJU

             1.    L-iżviluppi wara l-perjodu ta’ investigazzjoni

     (71)   Kummenti dwar il-ħtieġa li jitqiesu ċerti żviluppi importanti li seħħew wara l-PI waslu
            kemm mingħand ċerti produtturi tal-industrija Komunitarja kif ukoll mingħand
            produtturi esportaturi u importaturi li kkooperaw. Huwa nnotat li skont l-Artikolu 6(1)
            tar-Regolament bażiku, it-tagħrif dwar id-dumping u l-ħsara relatat ma’ perjodu
            sussegwenti għall-perjodu ta' investigazzjoni, normalment, ma għandux jitqies.
            Madankollu, fid-dawl tal-istqarrija li saret fil-premessi (119) u (129) tar-Regolament
            provviżorju, tqies b’mod eċċezzjonali li hu meħtieġ li jinġabru dejta u tagħrif marbuta
            mal-perjodu wara Ġunju 2007 sa Lulju 2008.

     (72)   Xi partijiet interessati ddikjaraw li l-impożizzjoni ta’ miżuri ma tkunx meħtieġa billi l-
            profittabilità tal-industrija Komunitarja kisbet livelli għolja wara l-PI minħabba ż-
            żieda sinifikanti fil-prezzijiet u li s-suq kien irregola lilu nnifsu. Matul il-PI, kien
            hemm evidenza ta’ dumping u ħsara u din il-ħsara kienet ikkawżata b’mod sinfikanti
            mid-dipressjoni fil-prezzijiet li toħroġ mill-importazzjonijiet li huma l-oġġett ta’
            dumping. L-istatistika tal-importazzjoni turi żieda medja fil-prezzijiet tal-bejgħ Ċiniżi
            ta’ 12 % biss wara l-PI. Meta mqabbla mal-livell ta’ tnaqqis ta’ 16,54 %, misjub matul

MT                                                   18                                                     MT
 ---pagebreak---             il-PI, jidher ċar li din iż-żieda mhijiex biżżejjed billi ma tkunx tippermetti lill-
            industrija Komunitarja żżid il-prezz tal-bejgħ tagħha għal livell sostenibbli mingħajr
            ma tirriskja li titlef aktar klijenti fin-nuqqas ta’ miżuri anti-dumping. Fir-rigward tal-
            livell tal-prezzijiet tal-industrija Komunitarja, instab li l-industrija Komunitarja
            rnexxielha żżid il-prezzijiet tagħha b'mod moderat sa mill-ewwel kwart tal-2008 u dan
            jidher li tejjeb il-qagħda finanzjarja tal-industrija Komunitarja. Dawn iż-żidiet fil-
            prezzijiet jinsabu, madankollu, f’korrelazzjoni mill-qrib u f’waqtha mal-bidu ta’ dan
            il-proċediment u għalhekk jidher li l-qagħda tal-industrija Komunitarja setgħet tjiebet
            minħabba l-miżuri anti-dumping potenzjali fuq l-importazzjonijiet mir-RPĊ.
            Għaldaqstant ġie konkluż li ma kien hemm l-ebda awtoregolazzjoni tas-suq, jew l-
            awtoregolazzjoni ma kinitx biżżejjed biex l-impożizzjoni ta' miżuri ma tkunx
            meħtieġa. Għaldaqstant, l-argument għandu jitwarrab.

             2.     L-interess tal-industrija Komunitarja

     (73)   Fin-nuqqas ta’ xi tagħrif jew argument ġdid u ssostanzjat fir-rigward tal-interess tal-
            industrija Komunitarja, il-konklużjoni meħuda fil-premessi (112) sa (115) tar-
            Regolament provviżorju dwar l-interess tal-industrija Komunitarja huma b’dan
            ikkonfermati.

             3. Il-kompetizzjoni u s-sigurtà tal-provvista

     (74)   Il-biċċa l-kbira tal-partijiet interessati tennew id-dikjarazzjoni tagħhom li l-
            impożizzjoni ta’ miżuri tkun tnaqqas b’mod sinfikanti l-kompetizzjoni fis-suq
            Ewropew u toħloq sitwazzjoni duwopolistika fis-suq. Jitqies, madankollu, li fid-dawl
            tal-pożizzjoni b’saħħitha fis-suq miksuba mill-produtturi esportaturi Ċiniżi matul
            dawn l-aħħar snin, l-impożizzjoni ta' miżuri ma għandhiex tgerrixhom mis-suq
            Komunitarju, iżda sempliċement toħloq mill-ġdid kundizzjonijiet ekwi li jippermettu
            lill-industrija Komunitarja u lill-produtturi esportaturi Ċiniżi jikkompetu b’termini
            ugwali. Barra minn hekk, żieda raġonevoli fil-prezzijiet fis-suq Komunitarju tista'
            tassew tattira aktar importazzjonijiet minn pajjiżi terzi oħra bil-produzzjoni tagħhom
            stess, bħall-Iżrael u l-Amerika t'Isfel li x’aktarx kienu inqas interessati li jesportaw lejn
            suq bi prezzijiet imnaqqsa.

     (75)   Min-naħa l-oħra, jekk ma jiġux imposti l-miżuri anti-dumping, ma jistax jiġi eskluż li
            l-industrija Komunitarja jkollha twaqqaf l-attivitajiet ta’ manifattura tagħha għal dan
            in-negozju partikolari, li jwassal għax-xenarju oppost, jiġifieri għal pożizzjoni
            dominanti tal-importazzjonijiet Ċiniżi.

     (76)   Il-biċċa l-kbira tal-partijiet interessati ddikjaraw ukoll li jekk l-importazzjonijiet Ċiniżi
            jieqfu minħabba l-impożizzjoni tal-miżuri, is-sigurtà tal-provvista tkun fil-periklu
            għax l-industrija Komunitarja ma tistax tissodisfa d-domanda fis-suq tal-UE anki jekk
            iż-żewġ produtturi jkunu jipproduċu b’100 % tal-kapaċità tagħhom. Dan ikun aggravat
            mill-fatt li qed jitbassar li d-domanda ta’ aċidu ċitriku saħansitra se tiżdied bl-effetti
            tar-Regolament 648/2004 tal-Parlament Ewropew u tal-Kunsill fuq id-deterġenti (“ir-
            Regolament tad-deterġenti”)5. F’dan ir-Regolament, il-Kummissjoni tintrabat li
            twettaq reviżjoni dwar l-użu ta’ fosfati fid-deterġenti u fuq il-bażi tar-riżultati, li
            tippreżenta proposta għal azzjoni xierqa. B’segwitu għal dan l-obbligu, il-

     5
            ĠU L 104, 8.4.2004, p. 1-35.

MT                                                   19                                                     MT
 ---pagebreak---             Kummissjoni ppreżentat rapport, iżda għadha ma pproponiet l-ebda azzjoni.
            Madankollu, anki jekk il-fosfati jiġu pprojbiti għal kollox mill-industrija tad-
            deterġenti, is-sostituti ewlenin tagħhom huma żeoliti u fi kwantità iżgħar l-aċidu
            ċitriku biss.

     (77)   Barra minn hekk, diversi fatti jikkontradixxu s-suppożizzjoni li l-importazzjonijiet
            Ċiniżi jistgħu jieqfu tassew.

             –     L-istatistika tal-importazzjoni turi li l-importazzjonijiet Ċiniżi żdiedu bi 17 %
                   matul it-12-il xahar wara l-PI, filwaqt li wara l-impożizzjoni ta' miżuri
                   provviżorji dawn baqgħu f'livell sostanzjali, u dehru biżżejjed biex
                   jiggarantixxu s-sigurtà tal-provvista fl-UE.

             –     L-investigazzjoni wriet kapaċità żejda ta’ xi produtturi esportaturi fiċ-Ċina li
                   hija indikazzjoni li l-importazzjonijiet Ċiniżi fis-suq tal-UE mhumiex se jieqfu,
                   b'mod partikolari jekk l-Istati Uniti jimponu miżuri kontra r-RPĊ, fil-qafas tal-
                   investigazzjoni anti-dumping tal-Istati Uniti.

     (78)   Barra minn hekk, l-industrija Komunitarja ħabbret li se tieħu miżuri xierqa biex iżżid
            il-kapaċità ta’ produzzjoni tagħha. Il-kwerelant ħabbar li se jżid il-kapaċità ta'
            produzzjoni tiegħu b'mod sinfikanti. Skont l-istqarrija għall-istampa li ħarġet
            f'Lulju 2008, dawk il-kapaċitajiet addizzjonali għandhom ikunu kompletament
            disponibbli minn nofs l-2009 bl-ewwel żieda tkun diġà disponibbli f’Jannar 2009. Dan
            għandu tassew jikkontribwixxi biex jissodisfa d-domanda fl-UE. Huwa nnotat ukoll li
            l-produttur Komunitarju l-ieħor ħabbar f’Awwissu 2008, li se jagħlaq is-sit ta’
            produzzjoni tiegħu fiċ-Ċina sal-ewwel kwart tal-2009 u li se jiffoka fuq is-sit ta’
            produzzjoni tiegħu fil-Komunità.

     (79)   Barra minn hekk, livell ta' prezzijiet aktar attraenti fis-suq tal-UE x’aktarx li jżid ukoll
            l-importazzjonijiet minn pajjiżi terzi u b’dawk is-sorsi alternattivi, il-provvista tidher li
            hija aktar sigura bħallikieku l-utenti jiddependu biss fuq l-aċidu ċitriku Ċiniż. Matul it-
            12-il xahar wara l-PI, l-importazzjonijiet mill-Iżrael pereżempju żdiedu bi 30 %.

     (80)   Għaldaqstant jidher li l-impożizzjoni tal-miżuri ma għandhiex tgerrex lill-produtturi
            esportaturi Ċiniżi mis-suq, iżda minflok toħloq mill-ġdid kundizzjonijiet ekwi li
            jiżguraw is-sorsi alternattivi ta’ provvista.

             3.    L-interess ta’ importaturi mhux relatati

     (81)   Xi partijiet interessati ddikjaraw li minħabba t-teħid ta’ kampjuni, il-Kummissjoni
            rċeviet biss ir-riżultati għall-akbar importaturi fl-Ewropa, u għalhekk ma għandhiex
            tagħrif dwar l-effetti tad-dazji fuq il-maġġoranza qawwija tal-importaturi żgħar u ta'
            daqs medju. Madankollu, l-ebda parti ma qajmet oġġezzjoni kontra l-kampjun
            magħżul u, għalhekk, il-kampjun jitqies li hu rappreżentattiv għall-importaturi kollha.

     (82)   Billi l-aċidu ċitriku, bħala medja, jikkostitwixxi biss 1 % tad-dħul totali tal-
            importaturi, hu mistenni li l-effetti ta’ dazju tal-anti-dumping se jonqsu fir-riżultati
            ġenerali tal-kumpaniji.

     (83)   Fin-nuqqas ta’ xi kummenti oħra mill-importaturi, il-konklużjonijiet meħuda fil-
            premessi (116) sa (120) tar-Regolament provviżorju huma b’dan ikkonfermati.

MT                                                   20                                                     MT
 ---pagebreak---              4.    L-interess tal-utenti

     (84)   Wara l-istadju provviżorju, il-Kummissjoni intensifikat l-investigazzjoni fir-rigward
            tal-impatt possibbli tal-miżuri fuq l-utenti. Għal dan l-għan, intalab tagħrif
            addizzjonali mill-utenti u l-assoċjazzjonijiet nazzjonali u saret żjara ta’ verifika
            addizzjonali fl-istabbiliment ta’ utent Komunitarju wieħed.

     (85)   It-tagħrif li wasal jikkonferma s-sejba provviżorja, imsejsa fuq it-tweġibiet mhux
            kompluti tal-utenti għall-kwestjonarju kif imsemmi fil-premessi (121) sa (122) tar-
            Regolament provviżorju, li l-effett tal-aċidu ċitriku fl-ispiża totali tal-produzzjoni tal-
            utenti huwa relattivament moderat. Filwaqt li l-parti tal-aċidu ċitriku fl-ispiża tal-
            produzzjoni tal-utenti tiddependi naturalment fuq il-prodott, instab li ġeneralment
            tvarja bejn inqas minn 1 % u 20 %. It-tagħrif addizzjonali msemmi hawn fuq
            ikkonferma wkoll is-sejbiet provviżorji li dazju fil-livell tal-marġni tal-bejgħ taħt il-
            prezz ikollu effett limitat ħafna fuq l-ispiża tal-produzzjoni tal-utenti li kkooperaw.
            Wara l-iżvelar definittiv, tnejn mill-utenti industrijali ewlenin tal-aċidu ċitriku
            argumentaw li l-aċidu ċitriku jirrappreżenta proporzjon għoli f’xi wħud mill-prodotti
            tagħhom u, għalhekk, l-effett tad-dazji jkun sinfikanti għalihom. L-ewwel nett, ta’ min
            jinnota li ż-żewġ utenti jipproduċu firxa wiesgħa ta’ prodotti li fihom l-aċidu ċitriku
            jintuża fi proporzjonijiet differenti. It-tieni, fuq il-bażi tad-dejta ppreżentata, ma
            setgħax jiġi pprovat li dawk l-utenti biegħu prinċipalment dawk il-prodotti fejn l-ispiża
            tal-aċidu ċitriku kienet aktar importanti. Fl-aħħar nett, l-argument ma ġiex issostanzjat
            aktar b’xi dejta addizzjonali. Għaldaqstant, dan l-argument ma setgħax jintlaqa’.

             5.    Il-konklużjoni dwar l-interess Komunitarju

     (86)   L-analiżi addizzjonali ta' hawn fuq rigward l-interess tal-importaturi u tal-utenti fil-
            Komunità ma biddlitx il-konklużjonijiet provviżorji f'dan ir-rigward. Anki jekk f'ċerti
            każijiet ikun jeħtieġ li l-piż jingħadda kollu fuq l-importatur/utent, kull impatt
            finanzjarju negattiv fuq dawn tal-aħħar f’kull każ ma jkunx sinifikanti. Fuq il-bażi ta’
            dan, jitqies li l-konklużjonijiet rigward l-interess Komunitarju kif stabbilit fir-
            Regolament provviżorju baqgħu l-istess. Fin-nuqqas ta’ xi kummenti oħra, dawn huma
            għalhekk ikkonfermati b’mod definittiv.

                                      H. MIŻURI DEFINITTIVI

             1. Il-livell ta’ eliminazzjoni ta’ ħsara

     (87)   Bosta partijiet interessati kkontestaw il-livell tal-marġni ta' profitt użat
            provviżorjament u ddikjaraw li l-profitt ta' 9 % huwa eċċessiv, filwaqt li argumentaw
            li l-industrija Komunitarja matul il-perjodu meqjus qatt ma kisbet realment dan il-
            livell ta' profitt. Huwa rikonoxxut li tabilħaqq produttur Komunitarju wieħed biss
            kiseb dan il-livell ta’ profitt fin-nuqqas ta’ dumping, jiġifieri fl-2001, filwaqt li l-ieħor
            ma għamilx hekk. Il-metodoloġija użata biex jiġi determinat il-livell ta’ eliminazzjoni
            tal-ħsara ġie għalhekk eżaminat mill-ġdid u tqies li jkun aktar xieraq li tintuża bħala
            marġni ta’ profitt il-medja differenzjata tal-marġni ta’ profitt li nkisbet miż-żewġ
            produtturi Komunitarji fl-2001, jiġifieri 6 %.

     (88)   Fuq il-bażi ta’ dan ta’ hawn fuq, huwa konkluż li l-industrija Komunitarja tista’ b’mod
            raġonevoli tistenna li tikseb marġni ta’ profitt ta’ qabel it-taxxa ta’ 6 % fin-nuqqas ta’

MT                                                   21                                                     MT
 ---pagebreak---             importazzjonijiet li huma l-oġġett ta’ dumping u dan il-marġni ta’ profitt kien użat fis-
            sejbiet definittivi.

     (89)   Il-prezzijiet ta' importazzjoni Ċiniżi tqabblu, għall-PI, mal-prezz mingħajr ħsara tal-
            prodott simili mibjugħ mill-industrija Komunitarja fis-suq Komunitarju. Il-prezz
            mingħajr ħsara nkiseb billi ġie aġġustat il-prezz tal-bejgħ tal-industrija Komunitarja
            biex jirrifletti l-marġni ta' profitt, kif ġie rivedut issa. Id-differenza li tirriżulta minn
            dan il-paragun, meta espressa bħala perċentwal tal-valur totali CIF, kienet tammonta
            għal firxa bejn 8,3 % u 42,7 % għal kull kumpanija, jiġifieri anqas mill-marġni ta’
            dumping misjub, għajr għal kumpanija waħda.

             2.    Il-miżuri definittivi

     (90)   Fid-dawl tal-konklużjonijiet milħuqa dwar id-dumping, il-ħsara, il-kawżalità u l-
            interess Komunitarju, u f’konformità mal-Artikolu 9(4) tar-Regolament bażiku, dazju
            anti-dumping definittiv għandu jiġi impost fil-livell tal-marġnijiet l-aktar baxxi ta'
            dumping u ta’ ħsara misjuba, skont ir-regola ta' inqas dazju. Fil-każijiet kollha
            minbarra wieħed, ir-rata tad-dazju għandha tkun stabbilita fil-livell tal-ħsara misjuba.

     (91)   Fid-dawl ta' dak li ntqal hawn fuq, id-dazji definittivi għandhom ikunu kif ġejjin:

                        Produttur esportatur                       Dazju anti-dumping propost

             Anhui BBCA Biochemical Co., Ltd                                              35,7 %

             DSM Citric Acid (Wuxi) Ltd                                                    8,3 %

             RZBC Co.                                                                     36,8 %

             RZBC (Juxian) Co. Ltd.                                                       36,8 %

             TTCA Co., Ltd                                                                42,7 %

             Yixing Union Biochemical                                                     32,6 %

             Laiwu Taihe Biochemistry Co. Ltd                                              6,6 %

             Weifang Ensign Industry Co. Ltd                                              33,8 %

             Il-kumpaniji l-oħra kollha                                                   42,7 %

             3.    Il-forma tal-miżuri

     (92)   Matul l-investigazzjoni, sitt produtturi esportaturi fir-RPĊ offrew impenji ta’ prezzijiet
            aċċettabbli skont l-Artikolu 8(1) tar-Regolament bażiku.

MT                                                   22                                                     MT
 ---pagebreak---      (93)   Il-Kummissjoni, permezz tad-Deċiżjoni [DAĦĦAL]6, aċċettat dawn l-offerti ta’
            impenn. Il-Kunsill jagħraf li l-offerti ta’ impenn jeliminaw l-effett ta’ ħsara tad-
            dumping u jillimitaw għal grad suffiċjenti r-riskju ta’ evażjoni.

     (94)   Biex il-Kummissjoni u l-awtoritajiet tad-dwana jkunu jistgħu jissorveljaw b'mod
            effettiv il-konformità tal-kumpaniji mal-impenji, meta tiġi ppreżentata t-talba lill-
            awtorità rilevanti tad-dwana għal rilaxx għaċ-ċirkolazzjoni ħielsa, l-eżenzjoni mid-
            dazju anti-dumping għandha tiddependi (i) mill-preżentazzjoni ta’ fattura ta’ impenn,
            li tkun fattura kummerċjali li jkollha mill-anqas l-elementi msemmija u d-dikjarazzjoni
            stipulata fl-Anness; (ii) mill-fatt li l-prodotti importati jiġu manifatturati, mibgħuta u
            mogħnija b'fattura direttament mill-kumpaniji msemmija lill-ewwel konsumatur
            indipendenti fil-Komunità; u (iii) mill-fatt li l-prodotti ddikjarati u ppreżentati lid-
            dwana jaqblu preċiżament mad-deskrizzjoni tal-fattura tal-impenn. Fejn il-
            kundizzjonijiet ta’ hawn fuq ma jintlaħqux għandu japplika d-dazju anti-dumping
            xieraq fil-mument tal-aċċettazzjoni tad-dikjarazzjoni għar-rilaxx fiċ-ċirkolazzjoni
            ħielsa.

     (95)   Kull meta l-Kummissjoni, skont l-Artikolu 8(9) tar-Regolament bażiku, tirtira l-
            aċċettazzjoni tagħha ta’ impenn, b’segwitu għal ksur, billi tirreferi għal
            tranżazzjonijiet partikolari, u tiddikjara l-fatturi rilevanti tal-impenn bħala invalidi,
            għandu japplika debitu doganali fil-mument tal-aċċettazzjoni tad-dikjarazzjoni għar-
            rilaxx fiċ-ċirkolazzjoni ħielsa ta’ dawn it-tranżazzjonijiet.

     (96)   L-importaturi għandhom ikunu konxji li jista’ japplika debitu doganali, bħala riskju
            normali tal-kummerċ, fil-mument tal-aċċettazzjoni tad-dikjarazzjoni għar-rilaxx fiċ-
            ċirkolazzjoni ħielsa kif deskritt fil-premessi [DAĦĦAL] u [DAĦĦAL] anki jekk
            impenn offrut mill-manifattur li qed jixtru mingħandu, direttament jew indirettament,
            kien ġie aċċettat mill-Kummissjoni.

     (97)   Skont l-Artikolu 14(7) tar-Regolament bażiku, l-awtoritajiet tad-dwana għandhom
            jinformaw minnufih lill-Kummissjoni kull meta jinstabu indikazzjonijiet ta’ xi
            vjolazzjoni tal-impenn.

     (98)   Minħabba r-raġunijiet imsemmija hawn fuq, l-impenji offruti mill-produtturi
            esportaturi huma għalhekk meqjusa aċċettabbli mill-Kummissjoni u l-kumpaniji
            kkonċernati ġew mgħarrfa bil-fatti, kunsiderazzjonijiet u obbligi essenzjali li fuqhom
            hija msejsa l-aċċettazzjoni.

     (99)   Fil-każ ta’ ksur jew irtirar tal-impenji jew fil-każ ta’ rtirar tal-aċċettazzjoni tal-impenji
            mill-Kummissjoni, id-dazju anti-dumping li ġie impost mill-Kunsill skont l-
            Artikolu 9(4) għandu japplika awtomatikament permezz tal-Artikolu 8(9) tar-
            Regolament bażiku.

                       I. ĠBIR DEFINITTIV TAD-DAZJU PROVVIŻORJU

     (100) Fid-dawl tal-kobor tal-marġni ta’ dumping misjub u minħabba l-livell tal-ħsara
           kkaġunata lill-industrija Komunitarja, jitqies meħtieġ li l-ammonti assigurati permezz
           tad-dazju ta’ anti-dumping provviżorju impost mir-Regolament provviżorju għandhom
           jinġabru b’mod definittiv sal-limitu tal-ammont ta’ dazji definittivi imposti. Billi r-rati

     6

MT                                                   23                                                     MT
 ---pagebreak---             ta’ dazju definittiv huma aktar baxxi mid-dazju provviżorju, l-ammonti assigurati
            provviżorjament li jaqbżu r-rata definittiva tad-dazju anti-dumping għandhom jiġu
            rilaxxati,

     ADOTTA DAN IR-REGOLAMENT:

                                              Artikolu 1

     1.      Dazju anti-dumping provviżorju huwa b'dan impost fuq importazzjonijiet ta' aċidu
             ċitriku u taċ-ċitrat tat-trisodju li jaqgħu taħt il-kodiċijiet NM 2918 14 00 u
             ex 2918 15 00 (Kodiċi TARIC 2918 15 00 10) u li joriġinaw mir-Repubblika tal-
             Poplu taċ-Ċina.

     2.      Ir-rata tad-dazju anti-dumping definittiv applikabbli għall-prezz nett u ħieles mal-
             fruntiera Komunitarja, qabel id-dazju, tal-prodotti deskritti fil-paragrafu 1 u
             manifatturati mill-kumpaniji mniżżla hawn taħt għandha tkun kif ġej:

                                                                         Dazju anti-     Il-Kodiċi
                                                                          dumping       Addizzjon
      Kumpanija                                                             (%)         ali TARIC

      Anhui BBCA Biochemical Co., Ltd - N° 73, Daqing Road,                 35,7          A874
      Bengbu City 233010, Provinċja ta’ Anhui, RPĊ

      DSM Citric Acid (Wuxi) Ltd - West Side of Jincheng Bridge,             8,3          A875
      Wuxi 214024, Provinċja ta’ Jiangsu, RPĊ

      RZBC Co., Ltd - N° 9 Xinghai West Road, Rizhao, Provinċja              3,8          A876
      ta’ Shandong, RPĊ

      RZBC (Juxian) Co. Ltd, West Wing, Chenyang North Road, Ju             36,8          A877
      County, Rizhao, Provinċja ta’ Shandong, RPĊ

      TTCA Co., Ltd. – West, Wenhe Bridge North, Anqiu City,                42,7          A878
      Provinċja ta’ Shandong, RPĊ

      Yixing Union Biochemical Co., Ltd – Economic Development              32,6          A879
      Zone Yixing City 214203, Provinċja ta’ Jiangsu, RPĊ

      Laiwu Taihe Biochemistry Co. Ltd, No. 106 Luzhong Large                6,6          A880
      East Street, Laiwu, Provinċja ta’ Shandong, RPĊ

      Weifang Ensign Industry Co. Ltd, The West End, Limin Road,            33,8          A882
      Changle City, Provinċja ta’ Shandong, RPĊ

      Il-kumpaniji l-oħra kollha                                            42,7          A999

     3.      Minkejja l-ewwel subparagrafu, id-dazju anti-dumping definittiv ma għandux
             japplika għal importazzjonijiet rilaxxati għaċ-ċirkolazzjoni ħielsa skont l-Artikolu 2.

     4.      Sakemm ma jkunx speċifikat mod ieћor, għandhom japplikaw id-dispożizzjonijiet
             dwar id-dazji doganali li huma fis-seħħ.

MT                                                24                                                   MT
 ---pagebreak---                                                Artikolu 2

     1.      L-importazzjonijiet iddikjarati għar-rilaxx fiċ-ċirkolazzjoni ħielsa li huma mogħnija
             b'fattura minn kumpaniji li l-impenji tagħhom ġew aċċettati mill-Kummissjoni u li l-
             ismijiet tagħhom tniżżlu fid-Deċiżjoni tal-Kummissjoni [2008/…./KE], li minn
             żmien għal żmien jiġu emendati, għandhom jiġu eżentati mid-dazju anti-dumping
             impost bl-Artikolu 1, bil-kundizzjoni li:

             –    dawn jiġu manifatturati, mibgħuta u mogħnija b'fattura direttament mill-
                  kumpaniji msemmija lill-ewwel konsumatur indipendenti fil-Komunità; u

             –    dawn l-importazzjonijiet huma akkumpanjati minn fattura tal-impenn li hija
                  fattura kummerċjali li fiha tal-anqas l-elementi u d-dikjarazzjoni stipulati fl-
                  Anness ta' dan ir-Regolament; u

             –    il-prodotti ddikjarati u ppreżentati lid-dwana jaqblu eżattament mad-
                  deskrizzjoni fuq il-fattura tal-impenn.

     2.      Għandu jitħallas debitu doganali fil-mument tal-aċċettazzjoni tad-dikjarazzjoni għar-
             rilaxx fiċ-ċirkolazzjoni ħielsa:

             –    kull darba li huwa stabbilit, fir-rigward ta’ importazzjonijiet deskritti fil-
                  paragrafu 1, li waħda jew aktar mill-kundizzjonijiet elenkati f’dak il-paragrafu
                  mhumiex sodisfatti; jew

             –    meta l-Kummissjoni tirtira l-aċċettazzjoni tagħha tal-impenn skont l-
                  Artikolu 8(9) tar-Regolament bażiku f’Regolament jew Deċiżjoni li tirreferi
                  għal tranżazzjonijiet partikolari u tiddikjara bħala invalidi l-fatturi rilevanti tal-
                  impenn.

                                               Artikolu 3

     L-ammonti assigurati permezz ta' dazju anti-dumping provviżorju skont ir-Regolament tal-
     Kummissjoni (KE) Nru 488/2008 dwar importazzjonijiet ta’ aċidu ċitriku li joriġina mir-
     Repubblika tal-Poplu taċ-Ċina għandhom jinġabru b’mod definittiv bir-rata ta’ dazju
     definittiv impost skont l-Artikolu 1. L-ammonti assigurati li jaqbżu l-ammont tad-dazju
     definittiv għandhom jiġu rilaxxati.

                                               Artikolu 4

     Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal
     Uffiċjali tal-Unjoni Ewropea.

MT                                                 25                                                      MT
 ---pagebreak---      Dan ir-Regolament għandu jorbot fl-intier tiegħu u għandu jkun applikabbli direttament fl-
     Istati Membri kollha.

     Magħmul fi Brussell, […]

                                               Għall-Kunsill
                                               Il-President
                                               […]

MT                                              26                                                MT
 ---pagebreak---                                                  ANNESS

     L-elementi li ġejjin għandhom jiġu indikati fil-fattura kummerċjali li takkumpanja l-bejgħ tal-
     kumpaniji lill-Komunità ta' prodotti li huma suġġetti għall-impenn:

     1.      L-intestatura "FATTURA KUMMERĊJALI LI TAKKUMPANJA PRODOTTI LI
             HUMA SUĠĠETTI GĦALL-IMPENN"

     2.      L-isem tal-kumpanija li toħroġ il-fattura kummerċjali

     3.      In-numru tal-fattura kummerċjali

     4.      Id-data tal-ħruġ tal-fattura kummerċjali

     5.      Il-kodiċi addizzjonali TARIC li skontha l-prodotti fuq il-fattura għandhom jiġu
             rilaxxati mid-dwana fil-fruntiera Komunitarja

     6.      Id-deskrizzjoni eżatta tal-prodotti, li tinkludi:

             –     in-numru tal-kodiċi tal-prodott (NKP) użat għall-għan tal-impenn

             –     deskrizzjoni b’lingwa sempliċi tal-prodotti li jikkorrispondu man-NKP
                   ikkonċernat

             –     in-numru tal-kodiċi tal-prodott tal-kumpanija (KPK)

             –     kodiċi Taric

             –     kwantità (li trid tingħata f'tunnellati)

     7.      Id-deskrizzjoni tat-termini ta' bejgħ, inkluż:

             –     prezz għal kull tunnellata

             –     it-termini applikabbli tal-pagament

             –     it-termini applikabbli tat-twassil

             –     roħs u ribass totali

     8.      L-isem tal-kumpanija li tagħmilha ta’ importatur fil-Komunità li lilha l-kumpanija
             toħroġ direttament il-fattura kummerċjali li takkumpanja l-prodotti suġġetti għal
             impenn

     9.      L-isem tal-uffiċjal tal-kumpanija li ħareġ il-fattura kummerċjali u d-dikjarazzjoni
             ffirmata li ġejja:

             “Jiena, hawn taħt iffirmat, niċċertifika li l-bejgħ għall-esportazzjoni diretta lejn il-
             Komunità Ewropea tal-prodotti koperti minn din il-fattura qed isir fl-ambitu u skont
             il-kundizzjonijiet tal-Impenn offrut minn [KUMPANIJA], u aċċettat mill-
             Kummissjoni Ewropea permezz tad-[Deċiżjoni 2008/XXXX/KE]. Niddikjara li t-
             tagħrif mogħti f’din il-fattura huwa sħiħ u korrett.”

MT                                                   27                                                 MT